stanford-oval/wikipedia huggingface dataset:
สปากส์ฟลาย (เพลง)
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United States (RIAA) | Platinum | 1,100,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่ | รูปแบบ | สังกัด |
| --- | --- | --- | --- |
| สหรัฐ | 18 กรกฎาคม 2011 | Country radio | บิกมะชีนเร็กเคิดส์ |
| สหรัฐ | 10 สิงหาคม 2011 | ซีดีซิงเกิลลิมิเต็ดอิดิชัน | บิกมะชีนเร็กเคิดส์ |
แหล่งข้อมูลอื่น

"Sparks Fly" music video ที่ยูทูบ
Lyrics at Taylor Swift official site เก็บถาวร 2012-12-11 ที่ เวย์แบ็กแมชชีน
เนื้อเพลงเต็มของเพลงนี้ ที่เมโทรลิริกส์
สมมุติฐานเฉพาะกิจ

ถ้าใครสักคนต้องการที่จะเชื่อเรื่อง leprechaun  ซึ่งเป็นเทพตามตำนานของชาวไอริช  เขาสามารถห้ามไม่ให้คนอื่นคัดค้านเขาได้ด้วยการใช้สมมุติฐานเฉพาะกิจ  เช่น โดยอธิบายว่า  "เป็นพวกเทพที่ไม่สามารถมองเห็นได้"  หรือว่า  "เป็นพวกเทพที่มีเจตนาความจงใจที่รู้ได้ยาก" หรือคำอธิบายอื่น ๆ ในแนวเดียวกัน
ในการศึกษาในด้านวิทยาศาสตร์และปรัชญา สมมุติฐานเฉพาะกิจ (อังกฤษ: ad hoc hypothesis) หรือ คำอธิบายเฉพาะกิจ หมายถึงสมมุติฐานที่ใส่เพิ่มเข้าไปให้กับทฤษฎี
เพื่อป้องกันไม่ให้ทฤษฎีนั้นพิสูจน์ว่าเป็นเท็จได้
นั่นก็คือ  เป็นการเพิ่มคำแก้เพื่ออธิบายปรากฏการณ์ที่ทฤษฎีนั้นไม่สามารถคาดหมายหรือไม่สามารถทำนายได้โดยไม่ต้องแก้ไข
ในหมู่นักวิทยาศาสตร์

นักวิทยาศาสตร์มักจะไม่ค่อยให้ความเชื่อถือกับทฤษฎีที่ต้องมีการแก้ไขบ่อย ๆ โดยไม่มีเหตุผลที่ดี
นี้เป็นเพราะว่า  เจ้าของทฤษฎีนั้น
สามารถเลือกที่จะต่อเติมทฤษฎีของตนโดยการเพิ่มใส่สมมุติฐานเฉพาะกิจโดยไม่จำกัด  เพื่อที่จะให้ทฤษฎีนั้นเข้ากับหลักฐานที่ปรากฏได้
ดังนั้น  แม้ว่า  ทฤษฎีนั้นอาจจะมีความซับซ้อนขึ้นเรื่อย ๆ แต่ว่า ก็จะยังตรงกับความจริง
และย่อมทำให้เกิดผลเสียว่า  ความสามารถในการทำนายเหตุการณ์ที่ทฤษฎีนั้นควรจะทำนายได้   จะมีสมรรถภาพลดลง 
ประเด็นความรู้ที่เป็นวิทยาศาสตร์เทียมเช่นความสามารถในการรับรู้เหนือมนุษย์ (extrasensory perception ตัวย่อว่า ESP)   มักจะต้องอาศัยสมมุติฐานเฉพาะกิจ  เพื่อที่จะรักษาทฤษฎีนั้น ๆ ให้สอดคล้องกับหลักฐานที่ปรากฏ
ให้สังเกตว่า  สมมุติฐานเฉพาะกิจไม่ใช่ว่าจะไม่ถูกเสมอไป  ในกรณีเกี่ยวกับทฤษฎีทางวิทยาศาสตร์ที่ถูกต้อง  บางครั้ง   การเสริมแก้ทฤษฎีนั้นเพียงเล็กน้อยก็สามารถจะทำให้ทฤษฎีนั้นสมบูรณ์ขึ้นได้
ยกตัวอย่างเช่น  การเติมค่าคงตัว cosmological constant ให้กับทฤษฎีสัมพัทธภาพทั่วไปของไอน์สไตน์
เพื่อที่จะให้ทฤษฎีสอดคล้องกับเอกภพที่ไม่หดไม่ขยายได้  ก็เป็นการเสริมแก้  "เฉพาะกิจ"
และถึงแม้ว่า  ไอน์สไตน์ภายหลังได้กล่าวว่า  การเพิ่มค่าคงตัวนั้นเป็นความผิดพลาดที่ยิ่งใหญ่ที่สุดในชีวิตของเขา  แต่ว่า  จริง ๆ แล้ว  การเพิ่มค่านั้นอาจทำให้ทฤษฎีสัมพัทธภาพทั่วไปเข้ากับทฤษฎีเกี่ยวกับพลังงานมืดได้
เพื่อที่จะลดการสร้างสมมุติฐานเฉพาะกิจในกระบวนการวิทยาศาสตร์  วิธีหนึ่งที่ใช้ก็คือกระบวนการพิสูจน์ว่าเป็นเท็จ
นั่นก็คือเมื่อทฤษฎีนั้นมีข้อมูลหลักฐานที่พิสูจน์ว่าเป็นเท็จ  หรือว่า  มีการเพิ่มสมมุติฐานเฉพาะกิจเพิ่มขึ้นเรื่อย ๆ  ทฤษฎีนั้นก็จะมีโอกาสถูกปฏิเสธเพิ่มขึ้นเรื่อย ๆ เช่นกัน
ดูเพิ่ม

No true Scotsman
คำให้การพิเศษ
เชิงอรรถและอ้างอิง

1 2  Stanovich, Keith E. (2007) . How to Think Straight About Psychology. Boston: Pearson Education. Pages 19-33
↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑"
↑  Carroll, Robert T. "Ad hoc hypothesis." The Skeptic's Dictionary. 22 Jun. 2008 <http://skepdic.com/adhoc.html>.
↑  Texas A&M University. "Einstein's Biggest Blunder? Dark Energy May Be Consistent With Cosmological Constant." ScienceDaily 28 November 2007. 22 June 2008 <http://www.sciencedaily.com/releases/2007/11/071127142128.htm>.
แหล่งข้อมูลอื่น

สมมุติฐานเฉพาะกิจ ที่ PhilPapers
สมบัติการเปลี่ยนหมู่

ในคณิตศาสตร์ สมบัติการเปลี่ยนหมู่ (อังกฤษ: associativity) เป็นสมบัติหนึ่งที่สามารถมีได้ของการดำเนินการทวิภาค ซึ่งนิพจน์ที่มีตัวดำเนินการเดียวกันตั้งแต่สองตัวขึ้นไป การดำเนินการสามารถกระทำได้โดยไม่สำคัญว่าลำดับของตัวถูกดำเนินการจะเป็นอย่างไร นั่นหมายความว่า การใส่วงเล็บเพื่อบังคับลำดับการคำนวณในนิพจน์ จะไม่ส่งผลต่อผลลัพธ์สุดท้าย ตัวอย่างเช่น
นิพจน์ข้างซ้ายจะบวก 5 กับ 2 ก่อนแล้วค่อยบวก 1 ส่วนนิพจน์ข้างขวาจะบวก 2 กับ 1 ก่อนแล้วค่อยบวก 5 ไม่ว่าลำดับของวงเล็บจะเป็นอย่างไร ผลบวกของนิพจน์ก็เท่ากับ 8 ไม่เปลี่ยนแปลง และเนื่องจากสมบัตินี้เป็นจริงในการบวกของจำนวนจริงใด ๆ เรากล่าวว่า การบวกของจำนวนจริงเป็นการดำเนินการที่ เปลี่ยนหมู่ได้ (associative)
ไม่ควรสับสนระหว่างสมบัติการเปลี่ยนหมู่กับสมบัติการสลับที่ สมบัติการสลับที่เป็นการเปลี่ยนลำดับของตัวถูกดำเนินการในนิพจน์ ในขณะที่สมบัติการเปลี่ยนหมู่ไม่ได้สลับตัวถูกดำเนินการเหล่านั้น เพียงแค่เปลี่ยนลำดับการคำนวณ เช่นตัวอย่างต่อไปนี้
ไม่ใช่ตัวอย่างของสมบัติการเปลี่ยนหมู่ เพราะว่า 2 กับ 5 สลับที่กัน
การดำเนินการเปลี่ยนหมู่ได้มีมากมายในคณิตศาสตร์ และด้วยข้อเท็จจริงที่ว่าโครงสร้างเชิงพีชคณิตส่วนใหญ่จำเป็นต้องมีการดำเนินการทวิภาคที่เปลี่ยนหมู่ได้เป็นส่วนประกอบ อย่างไรก็ตามการดำเนินการหลายอย่างที่สำคัญก็ เปลี่ยนหมู่ไม่ได้ หรือ ไม่เปลี่ยนหมู่ (non-associative) เช่นผลคูณไขว้ของเวกเตอร์วิคเตอร์ โรเนลเเมสซี
นิยาม

กำหนดการดำเนินการทวิภาค ∗ บนเซต S เราจะกล่าวว่าการดำเนินการนั้น เปลี่ยนหมู่ได้ ถ้าหาก
และเนื่องจากลำดับของการดำเนินการไม่มีความสำคัญ เราจึงอาจไม่จำเป็นต้องใส่วงเล็บ ดังนี้
อย่างไรก็ตาม สิ่งสำคัญที่จะต้องจดจำคือ การเปลี่ยนลำดับของการดำเนินการจะต้องไม่ทำให้ตัวถูกดำเนินการเปลี่ยนตำแหน่งไปภายในนิพจน์
กำหนดฟังก์ชันทวิภาค f : A×A → B เราจะกล่าวว่าฟังก์ชันนั้น เปลี่ยนหมู่ได้ ถ้าหาก
ตัวอย่าง

ตัวอย่างบางส่วนของการดำเนินการเปลี่ยนหมู่มีดังนี้
ในเลขคณิต การบวกและการคูณสามารถเปลี่ยนหมู่ได้
การบวกและการคูณของจำนวนเชิงซ้อนและควอเทอร์เนียนก็สามารถเปลี่ยนหมู่ได้ สำหรับการบวกของออกโทเนียนนั้นเปลี่ยนหมู่ได้ แต่การคูณของออกโทเนียนไม่เปลี่ยนหมู่
ฟังก์ชันตัวหารร่วมมากและตัวคูณร่วมน้อยก็เปลี่ยนหมู่ได้
เนื่องจากการแปลงเชิงเส้นคือฟังก์ชันที่สามารถนำเสนอได้ด้วยการคูณเมทริกซ์ ซึ่งเป็นการนำเสนอของการประกอบฟังก์ชัน ดังนั้นเราจึงสามารถสรุปได้ทันทีว่าการคูณเมทริกซ์สามารถเปลี่ยนหมู่ได้
อินเตอร์เซกชันและยูเนียนของเซต สามารถเปลี่ยนหมู่ได้ดังนี้
ถ้า M เป็นเซตเซตหนึ่ง และ S แทนเซตของฟังก์ชันทั้งหมดจาก M ไปยัง M แล้วการดำเนินการของฟังก์ชันประกอบบน S เปลี่ยนหมู่ได้
ในกรณีทั่วไป กำหนดให้เซต M, N, P, Q และการจับคู่ h : M → N, g: N → P, f: P → Q, แล้ว
ดังนั้น การจับคู่จึงเป็นการดำเนินการเปลี่ยนหมู่ได้เสมอ
การดำเนินการไม่เปลี่ยนหมู่

กำหนดการดำเนินการทวิภาค ∗ บนเซต S เราจะกล่าวว่าการดำเนินการนั้น เปลี่ยนหมู่ไม่ได้ ถ้าหาก
การดำเนินการเช่นนั้น ลำดับของการคำนวณจึงมีความสำคัญ เช่นการลบ การหาร และการยกกำลัง
เครื่องหมายวงเล็บจึงถูกใช้เพื่อแสดงลำดับของการดำเนินการ เมื่อมีการดำเนินการเหล่านี้มากกว่าหนึ่งครั้งในนิพจน์ อย่างไรก็ตาม นักคณิตศาสตร์ได้ยอมรับลำดับความสำคัญของการดำเนินการที่ไม่เปลี่ยนหมู่หลายชนิด เป็นหลักการในการเขียนเพื่อหลีกเลี่ยงการใช้วงเล็บ แบ่งออกได้เป็นสองประเภท ได้แก่การดำเนินการที่จัดกลุ่มทางซ้าย
และการดำเนินการที่จัดกลุ่มทางขวา
ดูเพิ่ม

สมบัติการสลับที่
สมบัติการแจกแจง
สมัยพาลีโอซีน

ระวังสับสนกับ ยุคพาลีโอจีน
สัตว์เลี้ยงลูกด้วยนมในสมัยพาลีโอซีน
สมัยพาลีโอซีน  (อังกฤษ: Paleocene) เป็นสมัยหนึ่งของยุคพาลีโอจีนในธรณีกาลระหว่าง 66 ถึง 56 ล้านปีก่อนถึงปัจจุบัน
สมัยไพลโอซีนเป็นสมัยแรกสุดของยุคพาลีโอจีน ซึ่งเป็นยุคแรกของมหายุคซีโนโซอิก สมัยพาลีโอซีนต่อมาจากยุคครีเทเชียสและตามด้วยสมัยอีโอซีน
ชื่อสมัยไพลโอซีนมาจากรีกโบราณซึ่งหมายถึง เก่า(παλαιός, palaios) "ใหม่" (καινός, kainos)
ลักษณะ

โลกร้อนขึ้นปกคลุมด้วยป่าดิบ  ทวีปกระจายตัวออกจากกันในทวีปยุโรปเอเชียและอเมริกาเหนือ  มีสัตว์เลี้ยงลูกด้วยนมที่ยังมีขนาดเล็กตัวใหญ่ที่สุดมีขนาดประมาณหมีขนาดเล็ก  อาศัยร่วมกับนกนักล่าขนาดใหญ่ส่วนใหญ่ในทวีปอเมริกาใต้  แอฟริกา  ออสเตรเลีย  อินเดียทีแยกห่างออกไปเป็นที่แพร่พันธุ์ของสัตว์เลี้ยงลูกด้วยนมที่มีถุงหน้าท้องที่เลี้ยงลูกด้วยนมและสัตว์เลี้ยงลูกด้วยนมที่ออกลูกเป็นไข่
อ้าวอิง

↑  "International Chronostratigraphic Chart". International Commission on Stratigraphy.
1 2 3  Molina, Eustoquio; Alegret, Laia; Arenillas, Ignacio; José A. Arz; Gallala, Njoud; Hardenbol, Jan; Katharina von Salis; Steurbaut, Etienne; Vandenberghe, Noel; Dalila Zaghibib-Turki (2006). "The Global Boundary Stratotype Section and Point for the base of the Danian Stage (Paleocene, Paleogene, "Tertiary", Cenozoic) at El Kef, Tunisia - Original definition and revision" (PDF). Episodes. 29 (4): 263–278. doi:10.18814/epiiugs/2006/v29i4/004. คลังข้อมูลเก่าเก็บจากแหล่งเดิม (PDF)เมื่อ 7 December 2012. สืบค้นเมื่อ 14 September 2012.
1 2 3  Aubry, Marie-Pierre; Ouda, Khaled; Dupuis, Christian; William A. Berggren; John A. Van Couvering; Working Group on the Paleocene/Eocene Boundary (2007). "The Global Standard Stratotype-section and Point (GSSP) for the base of the Eocene Series in the Dababiya section (Egypt)" (PDF). Episodes. 30 (4): 271–286. doi:10.18814/epiiugs/2007/v30i4/003.
↑  "Paleocene". Online Etymology Dictionary.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-06-20. สืบค้นเมื่อ 2017-04-27.
สมัชชาใหญ่แห่งสหประชาชาติ

| --- | --- |

ห้องประชุมสมัชชาใหญ่ในสำนักงานใหญ่สหประชาชาติ นครนิวยอร์ก ปี 2006
ชื่อย่อ: GA UNGA AG
ก่อตั้ง: 1945; 79 ปีที่แล้ว (1945)
ประเภท: เสาหลัก
สถานะตามกฎหมาย: ดำเนินการอยู่
สํานักงานใหญ่: นครนิวยอร์ก สหรัฐ
ประธาน: Dennis Francis
องค์กรปกครอง: United Nations
เว็บไซต์: un.org/ga
สมัชชาใหญ่แห่งสหประชาชาติ (อังกฤษ: United Nations General Assembly) เป็นองค์กรที่มีอำนาจมากที่สุดและเป็นหนึ่งในเสาหลักของสหประชาชาติ เป็นเพียงองค์กรเดียวของสหประชาชาติที่ตัวแทนของแต่ละประเทศสมาชิกมีสิทธิและฐานะเท่าเทียมกัน สมัชชาใหญ่มีหน้าที่ตรวจสอบงบประมาณและการใช้จ่ายในโครงการของสหประชาชาติ แต่งตั้งสมาชิกไม่ถาวรในคณะมนตรีความมั่นคง รับรายงานจากทั่วทุกมุมโลกเพื่ออภิปรายและให้ความเห็น ตลอดจนจัดตั้งองค์กรลูกต่างๆมากมายของสหประชาชาติ การประชุมสมัชชาใหญ่ครั้งแรกมีขึ้นในวันที่ 10 มกราคม ค.ศ. 1946 ที่ศาลากลางนครเวสต์มินสเตอร์ในกรุงลอนดอนโดยมีสมาชิกเข้าร่วม 51 ประเทศ
สมัชชาใหญ่จะมีวาระการประชุมตามที่ประธานที่ประชุมหรือเลขาธิการสหประชาชาติได้เรียกประชุมตามขั้นตอนปีละหนึ่งครั้ง ซึ่งโดยมากจะเริ่มเปิดวาระการประชุมตั้งแต่เดือนกันยายนเป็นต้นไป ซึ่งจะหารือกันในหัวข้อหลักต่างๆไปจนถึงราวเดือนธันวาคม และหารือกันในหัวข้อย่อยตั้งแต่เดือนมกราคมไปจนกระทั่งสิ้นสุดทุกประเด็นตามที่ได้แถลงไว้ (ซึ่งส่วนมากมักจะจบก่อนเปิดวาระใหม่ไม่นาน) นอกจากนี้ อาจมีเปิดวาระการประชุมในกรณีพิเศษหรือกรณีฉุกเฉิน ซึ่งการประชุม, กลไก, อำนาจหน้าที่ และการลงคะแนนของสมัชชาใหญ่นั้น เป็นไปตามมาตรา 5 แห่งกฎบัตรสหประชาชาติ
การลงคะแนนของสมัชชาใหญ่เพื่อออกเป็นมติสมัชชาใหญ่ในหัวข้อสำคัญ ข้อแนะนำด้านสันติภาพและความมั่นคง ข้องบประมาณ การเข้าร่วมสหประชาชาติ การระงับหรือเพิกถอนสมาชิกภาพ จะต้องได้รับคะแนนเสียงในที่ประชุมไม่น้อยกว่า 2 ใน 3 ของจำนวนสมาชิกทั้งหมดในที่ประชุม ส่วนหัวข้อย่อยอื่นๆนั้นใช้เพียงคะแนนเสียงเกินกึ่งหนึ่งของสมาชิกในที่ประชุม โดยที่ประเทศสมาชิกแต่ละประเทศมีเพียงหนึ่งเสียงเท่านั้น สมัชชาใหญ่อาจให้ข้อแนะนำเรื่องใดๆก็ตามที่อยู่ภายใต้ขอบเขตของสหประชาชาติ ยกเว้นอำนาจในดำเนินการรักษาสันติภาพและความมั่นคงซึ่งเป็นอำนาจของคณะมนตรีความมั่นคงแห่งสหประชาชาติ
ปัจจุบัน สมัชชาใหญ่มีสมาชิกทั้งหมด 193 ประเทศ ซึ่งกว่าสองในสามเป็นประเทศกำลังพัฒนา และมีผู้สังเกตการณ์ 2 ประเทศ คือ นครรัฐวาติกัน กับ รัฐปาเลสไตน์
คณะกรรมาธิการ

สมัชชาใหญ่มีคณะกรรมาธิการทั้งหมด 30 คณะ ซึ่งในจำนวนนี้เป็นคณะกรรมาธิการใหญ่ 6 คณะ โดยหกคณะใหญ่ดังกล่าวเรียงตามลำดับดังนี้:
คณะกรรมาธิการที่หนึ่ง: การลดอาวุธและความมั่นคงระหว่างประเทศ (DISEC)
คณะกรรมาธิการที่สอง: เศรษฐกิจและสังคม (ECOFIN)
คณะกรรมาธิการที่สาม: สังคม วัฒนธรรม และมนุษยธรรม (SOCHUM)
คณะกรรมาธิการที่สี่: การเมืองและการปลดปล่อย (SPECPOL)
คณะกรรมาธิการที่ห้า: บริหาร การงบประมาณ และธุรการ
คณะกรรมาธิการที่หก: กฎหมาย
นอกจากนี้ยังมีอีกสองคณะกรรมาธิการที่มีความสำคัญแต่ไม่ได้ถูกจัดลำดับไว้ นั่นก็คือ:
คณะกรรมาธิการสาสน์ตราตั้ง –  รับผิดชอบการแต่งตั้งนักการทูตของสหประชาชาติไปประจำตามพื้นที่ต่างๆ ประกอบด้วยสมาชิกจาก 9 ประเทศผัดเปลี่ยนกันทุกวาระ
คณะกรรมาธิการวิสามัญ – รับผิดชอบควบคุมจัดการการประชุมของสมัชชาใหญ่ให้ดำเนินการได้และเป็นไปอย่างเรียบร้อย ประธานและรองประธานคณะกรรมาธิการนี้คือประธานและรองประธานสมัชชาใหญ่
แหล่งข้อมูลอื่น

สมัชชาใหญ่แห่งสหประชาชาติ
| ด ค กประธานสมัชชาใหญ่แห่งสหประชาชาติ |
| --- | --- |
ยุค 1940:  Spaak    (  BEL)  Aranha     (  BRA)  Arce            (  ARG)  Evatt         (  AUS)  Rómulo   (  PHI) 
ยุค 1950:  Entezam (  IRI)  Nervo  (  MEX)  Pearson (  CAN)  Pandit (  IND)  van Kleffens (  NED)  Maza            (  CHI)  Ortega   (  CHI)  กรมหมื่นนราธิปพงศ์ประพันธ์ (  THA)  Munro        (  NZL)  C. Malik       (  LIB)  Belaúnde (  PER) 
ยุค 1960:  Boland   (  IRL)  Slim           (  TUN)  Khan (  PAK)  Rodriguez (  VEN)  Quaison-Sackey (  GHA)  Fanfani  (  ITA)  Pazhwak (  AFG)  Mănescu (  ROM)  Catalán (  GUA)  Brooks (  LBR) 
ยุค 1970:  Hambro      (  NOR)  A. Malik          (  INA)  Trepczyński (  POL)  Benites  (  ECU)  บูเตฟลีกา (  ALG)  Thorn        (  LUX)  Amerasinghe (  SRI)  Mojsov       (  YUG)  Liévano (  COL)  Salim   (  TAN) 
ยุค 1980:  von Wechmar (  BRD)  Kittani  (  IRQ)  Hollai        (  HUN)  Illueca     (  PAN)  Lusaka  (  ZAM)  Piniés    (  ESP)  Choudhury (  BAN)  Florin       (  DDR)  Caputo       (  ARG)  Garba (  NGR) 
ยุค 1990:  de Marco   (  MLT)  Shihabi     (  KSA)  Ganev        (  BUL)  Insanally (  GUY)  Essy           (  CIV)  Freitas (  POR)  Razali      (  MAS)  Udovenko (  UKR)  Opertti    (  URU)  Gurirab  (  NAM) 
ยุค 2000:  Holkeri     (  FIN)  Han         (  KOR)  Kavan           (  CZE)  Hunte        (  LCA)  Ping            (  GAB)  Eliasson     (  SWE)  Al-Khalifa (  BAH)  Kerim        (  MKD)  d'Escoto (  NIC)  Treki           (  LIB) 
ยุค 2010:  Deiss                    (  SUI)  Nasser     (  QAT)  Jeremić                   (  SRB)  Ashe                (  ANT)  Kutesa                     (  UGA)  Lykketoft            (  DEN)  Thomson      (  FIJ)  Lajčák                (  SVK)  Espinosa      (  ECU)  Muhammad-Bande (  NGA) 
ยุค 2020:  Bozkir    (  TUR)  Shahid   (  MDV)  Kőrösi   (  HUN)
สมาคมการแพทย์อเมริกัน

| --- | --- |

ก่อตั้ง: 7 พฤษภาคม 1847; 177 ปีก่อน (1847-05-07)
ประเภท: สมาคมวิชาชีพ
วัตถุประสงค์: "สนับสนุนศาสตร์และศิลป์แห่งการแพทย์และการพัฒนาสาธารณสุข"
สํานักงานใหญ่: 330 North Wabash, ชิคาโก, รัฐอิลลินอย, สหรัฐอเมริกา
ที่ตั้ง: สหรัฐ
สมาชิก  : 240,359 (ปี 2016)
ภาษาทางการ : ภาษาอังกฤษ
ประธาน: พญ. ซูซาน อาร์. ไบเลย์
เว็บไซต์: https://www.ama-assn.org/
สมาคมการแพทย์อเมริกัน (อังกฤษ: American Medical Association; AMA) เป็นสมาคมซึ่งก่อตั้งเมื่อปี 1847 และขึ้นทะเบียนตามกฎหมายเมื่อปี 1897 โดยเป็นสมาคมและล็อบบีกรุ๊ปของแพทย์ที่ใหญ่ที่สุดในสหรัญอเมริกา ประกอบด้วยสมาชิกที่เป็นนักศึกษาแพทย์, แพทย์ทั้งผู้ได้รับวุฒิแพทยศาสตร์บัณฑิต (MD) และ วุฒิบัตรแพทย์ออสทีโอพาธิก (DO) ในสหรัฐ
เอเอ็มเอมีเป้าหมายเพื่อ "สนับสนุนศาสตร์และศิลป์แห่งการแพทย์และการพัฒนาของสาธารณสุข" และเป็นผู้ตีพิมพ์วารสาร JAMA รวมถึงรายการประมวลหลักเกณฑ์แพทย์เฉพาะทางซึ่งเป็นหลักมาตรฐานของสหรัฐในการระบุสาขาเฉพาะทางเวชปฏิบัติของแพทย์
เอเอ็มเออยู่ภายใต้การปกครองของสภาผู้แทนรัฐ (House of Delegates) as well as a board of trustees in addition to executive management. และมีหน้าที่ดูแลหลักจริยธรรมแพทย์เอเอ็มเอ (AMA Code of Medical Ethics) ซึ่งเป็นหลักมาตรฐานของการปฏิบัติของแพทย์ และ มาสเตอร์ไฟล์แพทย์เอเอ็มเอ ซึ่งเป็นที่เก็บข้อมูลแพทย์ในสหรัฐ
ประธานสมาคมคนปัจจุบันนับตั้งแต่เดือนมิถุนายน 2020 คือ พญ. ซูซาน อาร์. ไบเลย์ (Susan R. Bailey) แพทย์ผู้เชี่ยวชาญด้านอาการแพ้และอิมมูนโนวิทยา จากรัฐเท็กซัส เธอเป็นแพทย์หญิงคนที่สามติดต่อกันเป็นครั้งแรกที่ดำรงตำแหน่งประธานสมาคมเอเอ็มเอ
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2 
ประจำชาติ:  ฝรั่งเศส  BnF data  กาตาลุญญา  สหรัฐ  เช็กเกีย 
อื่น ๆ:  IdRef
สมาคมกีฬากรีฑาแห่งประเทศไทย

| --- | --- |

กีฬา: กรีฑา
อำนาจการควบคุม: ระดับชาติ
ตัวย่อ: (อังกฤษ: AAT)
วันที่ก่อตั้ง: 1948; 76 ปีที่แล้ว (1948)
การติดต่อ: กรีฑาโลก
วันที่เข้าร่วม: 1961
สังกัดภูมิภาค: AAA
สำนักงานใหญ่: ศูนย์กีฬามหาวิทยาลัยธรรมศาสตร์ รังสิต ถนนเชียงราก ตำบลคลองหนึ่ง อำเภอคลองหลวง จังหวัดปทุมธานี
ประธาน: ว่าง
เลขาธิการ: พลตำรวจตรี สุรพงษ์ อาริยะมงคล
เว็บไซต์อย่างเป็นทางการ
www.aat.or.th

สมาคมกีฬากรีฑาแห่งประเทศไทย (อังกฤษ: Athletic Association of Thailand; AAT) หรือ สมาคมกีฬากรีฑาแห่งประเทศไทย ในพระบรมราชูปถัมภ์ เป็นสมาคมที่กำกับดูแลเกี่ยวกับกีฬากรีฑาในประเทศไทย ก่อตั้งขึ้นในปี พ.ศ. 2491  ในชื่อ "สมาคมกรีฑาสมัครเล่นแห่งประเทศไทย" และสมัครเข้าเป็นสมาชิกสหพันธ์สมาคมกรีฑานานาชาติในปีเดียวกัน โดยมี มหาเสวกโท พระยาจินดารักษ์ อธิบดีกรมพลศึกษา (พ.ศ. 2488-2490) เป็นนายกสมาคมฯ คนแรก ต่อมาได้เปลี่ยนชื่อสมาคม ฯ เป็น "สมาคมกีฬากรีฑาแห่งประเทศไทย" เมื่อวันที่ 16 มีนาคม พ.ศ. 2546 และเป็นสมาคมกีฬาภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์
สำนักงานใหญ่ของสมาคมตั้งอยู่ที่ อำเภอคลองหลวง จังหวัดปทุมธานี
สมาคมกีฬากรีฑาแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ
แหล่งข้อมูลอื่น

Athletics Association of Thailand (ในภาษาไทยและอังกฤษ)
| ด ค กองค์กรกีฬาแห่งประเทศไทย (THA) |
| --- | --- | --- |
| โอลิมปิกฤดูร้อน |  กีฬาทางน้ำ กระโดดน้ำ  ว่ายน้ำ  ระบำใต้น้ำ  โปโลน้ำ  ยิงธนู  กรีฑา  แบดมินตัน  บาสเกตบอล  มวยสากล  จักรยาน  ขี่ม้า  ฟันดาบ  ฮอกกี้  ฟุตบอล  กอล์ฟ  กอล์ฟอาชีพ  ยิมนาสติก  แฮนด์บอล  ยูโด  ปัญจกีฬาสมัยใหม่  รักบี้  เรือพายและเรือแคนู  เรือใบ  ยิงปืน ยิงเป้าบิน  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ  |  |
| โอลิมปิกฤดูหนาว |  สเกต Figure  Speed  Short Track  ฮอกกี้น้ำแข็ง  สกี Alpine  Cross Country  Nordic Combined  Freestyle  Jumping  สโนว์บอร์ด  |  |
| กีฬาอื่น |  แฟลกฟุตบอลและอเมริกันฟุตบอล  กีฬาทางอากาศ  เบสบอล  เพาะกาย  โบว์ลิ่ง  บริดจ์  หมากรุกสากล  คริกเก็ต  คิวสปอร์ต  ลีลาศ  กีฬาคนพิการ กีฬาคนตาบอด  กีฬาคนพิการทางปัญญา  กีฬาคนพิการทางสมอง  กีฬาคนหูหนวก  กีฬาเอ็กซ์ตรีม  ฟลอร์บอล  ฟุตวอลเลย์  หมากล้อม  กาบัดดี้  คาราเต้  สควอช  อีสปอร์ต  |  |
 คณะกรรมการโอลิมปิกแห่งประเทศไทย  คณะกรรมการพาราลิมปิกแห่งประเทศไทย  การกีฬาแห่งประเทศไทย
สมัชชารัฐสภาอาเซียน

| สมัชชารัฐสภาอาเซียน |
| --- | --- |
ประวัติของโลโก้ AIPA
ประวัติ
ก่อตั้ง: 2 กันยายน ค.ศ. 1977 (1977-09-02)
ก่อนหน้า: องค์การรัฐสภาอาเซียน
ที่ประชุม
จาการ์ตา  อินโดนีเซีย
เว็บไซต์
aipasecretariat.org
ธงประจำ AIPA
สมัชชารัฐสภาอาเซียน (อังกฤษ: ASEAN Inter-Parliamentary Assembly; ชื่อย่อ: AIPA) (เริ่มใช้ชื่อนี้เมื่อปี ค.ศ. 2007) หรือชื่อเดิมคือ องค์การรัฐสภาอาเซียน (อังกฤษ: ASEAN Inter-Parliamentary Organization; ชื่อย่อ: AIPO) เป็นองค์การที่ก่อตั้งขึ้นเมื่อปี ค.ศ. 1977 ซึ่งรวมกลุ่มกัน แต่มีความเกี่ยวข้องอย่างเป็นทางการกับอาเซียน ก่อตั้งโดยอินโดนีเซีย โดยได้รับการสนับสนุนจากสมาชิกอื่น ๆ ที่เป็นผู้ก่อตั้งอาเซียนทั้ง 5 ประเทศ
การประชุมครั้งแรกเกิดขึ้นในปี ค.ศ. 1978 ที่ประเทศสิงคโปร์ เป็นสภาข้ามชาติที่อ่อนแอและมีอำนาจให้คำปรึกษาเท่านั้น ขาดอำนาจนิติบัญญัติและกำกับดูแลอาเซียนและสมาชิก
มีสมาชิกจากอาเซียนรวมกว่า 300 ประเทศ บรูไน (และก่อนหน้านี้มีเมียนมาร์ด้วย) ซึ่งไม่มีสภานิติบัญญัติ เข้าร่วมเป็นผู้สังเกตการณ์พิเศษของ AIPA ต่อมาในปี 2007 ได้เปลี่ยนชื่อจากองค์การรัฐสภาอาเซียนเป็นสมัชชารัฐสภาอาเซียน
ตั้งแต่ปี ค.ศ. 1979 เป็นต้นมา ได้จัดประชุมทวิภาคีกึ่งปกติกับรัฐสภายุโรป
ที่อยู่: สำนักงานเลขาธิการอาเซียน อาคารเฮอริเทจ ชั้น 5 เจแอล Sisingamangaraja No. 70A Kebayoran Baru. Jakarta Selatan, Kode Pos 12110 DKI จาการ์ตา อินโดนีเซีย
รายชื่อสมาชิก > สมาชิก

อินโดนีเซีย (2 กันยายน ค.ศ. 1977) : สมาชิกผู้ก่อตั้งองค์การรัฐสภาอาเซียน
มาเลเซีย (2 กันยายน ค.ศ. 1977) : สมาชิกผู้ก่อตั้งองค์การรัฐสภาอาเซียน
ฟิลิปปินส์ (2 กันยายน ค.ศ. 1977) : สมาชิกผู้ก่อตั้งองค์การรัฐสภาอาเซียน
สิงคโปร์ (2 กันยายน ค.ศ. 1977) : สมาชิกผู้ก่อตั้งองค์การรัฐสภาอาเซียน
ไทย (2 กันยายน ค.ศ. 1977) : สมาชิกผู้ก่อตั้งองค์การรัฐสภาอาเซียน
เวียดนาม (19 กันยายน ค.ศ. 1995)
ลาว (ในปี ค.ศ. 1997)
กัมพูชา (ในปี ค.ศ. 1999)
บรูไน (4 กันยายน ค.ศ. 2009)
พม่า (20 กันยายน ค.ศ. 2011)
รายชื่อสมาชิก > ผู้สังเกตการณ์

ในปี ค.ศ. 2021 คณะมนตรีระหว่างรัฐสภาอาเซียนมีผู้สังเกตการณ์ 16 องค์กร ซึ่งนอกจากผู้สังเกตการณ์ 1 องค์กรซึ่งเป็นองค์กรรัฐสภาระดับภูมิภาคจากรัฐสภายุโรปแล้ว ยังมีผู้สังเกตการณ์อีก 15 องค์กรที่เหลือที่เป็นรัฐสภาหรือสภาล่างของประเทศต่าง ๆ ผู้สังเกตการณ์ที่ใกล้ที่สุดคือรัฐสภายูเครน และสภาล่างของปากีสถาน ซึ่งเข้าร่วมการประชุมสมัชชา AIPA ครั้งที่ 42 ในปีนั้นที่ประเทศบรูไน
แหล่งข้อมูลอื่น

เว็บไซต์ของ AIPA
เฟซบุ๊กของ AIPA
สมาคมปืนเล็กยาวแห่งชาติ

| --- | --- |
ผู้ก่อตั้ง: William Conant Church, George Wood Wingate
ประเภท: 501(c)(4)
เลขประจำตัวผู้เสียภาษี: 53-0116130
ก่อตั้ง: 16 พฤศจิกายน 1871; 153 ปีก่อน (1871-11-16)
สถานที่: Fairfax, Virginia, U.S.
บุคคลสำคัญ: Pete Brownell, President  Wayne LaPierre, Executive Vice President
พื้นที่ให้บริการ: สหรัฐ
บริการ: การจัดระเบียบสมาชิก จัดพิมพ์นิตยสาร การศึกษา/การออกใบรับรอง
จุดความสนใจ: สิทธิความเป็นเจ้าของอาวุธปืน การสนับสนุนทางการเมือง การจัดพิมพ์
วิธีการ: การวิ่งเต้น, สิ่งพิมพ์เผยแพร่, โครงการสู่ภายนอก
รายได้: $433.9 ล้าน (2016)
สมาชิก: 5 ล้านคน (รายงานเองปี 2017)
สาขา: NRA Civil Rights Defense Fund NRA Foundation NRA Special Contribution Fund NRA Freedom Action Foundation NRA Institute for Legislative Action NRA Political Victory Fund
สมาคมปืนเล็กยาวแห่งชาติอเมริกา (อังกฤษ: National Rifle Association of America, ชื่อย่อ: NRA) เป็นองค์กรไม่แสวงหาผลกำไรของสหรัฐที่สนับสนุนสิทธิปืน ก่อตั้งในปี 1871 และแจ้งความสมาชิกเกี่ยวกับร่างกฎหมายที่เกี่ยวข้องกับอาวุธปืนตั้งแต่ปี 1934 และวิ่งเต้นโดยตรงทั้งให้ผ่านและไม่ให้ผ่านกฎหมายตั้งแต่ปี 1975 ถูกเรียกว่าเป็นองค์กรสิทธิพลเมืองเก่าแก่ที่สุดที่ยังดำเนินการอยู่และ "องค์กรวิ่งเต้นใหญ่สุดและมีเงินทุนมากที่สุดในสหรัฐฯ"
เดิมก่อตั้งเพื่อส่งเสริมการแม่นปืน (marksmanship) ซึ่งปืนเล็กยาว NRA สมัยใหม่ยังสอนความสามารถและความปลอดภัยทางอาวุธปืน องค์กรฯ ยังจัดพิมพ์นิตยสารหลายฉบับและสนับสนุนงานการแข่งขันแม่นปืนต่าง ๆ ข้อมูลของ NRA กล่าวว่า ในเดือนพฤษภาคม 2013 มีสมาชิกเกิน 5 ล้านคน
ผู้สังเกตการณ์และสมาชิกรัฐสภามอง NRA ว่าเป็นกลุ่มวิ่งเต้นที่ทรงอิทธิพลที่สุดสามอันดับแรกในกรุงวอชิงตัน ดี.ซี. สถาบัน NRA เพื่อการกระทำทางกฎหมาย (NRA-ILA) เป็นฝ่ายวิ่งเต้นขององค์กรฯ ซึ่งจัดการคณะกรรมการการกระทำทางการเมือง กองทุนชัยชนะทางการเมือง (Political Victory Fund) ตลอดประวัติศาสตร์ขององค์การฯ ได้มีอิทธิพลต่อการเสนอกฎหมาย เข้าร่วมหรือริเริ่มคดีความ และสนับสนุนหรือคัดค้านผู้สมัครตำแหน่งทางการเมืองหลายคน
NRA ถูกวิจารณ์ทั้งจากกลุ่มสนับสนุนการควบคุมปืนและสิทธิปืน นักวิจารณ์ทางการเมืองและนักการเมือง ผู้วิจารณ์จัดระเบียบเก่าแก่สุดของ NRA ได้แก่ กลุ่มสนับสนุนการควบคุมปืน เบรดีแคมเปญ แนวร่วมหยุดความรุนแรงจากปืน และศูนย์นโยบายความรุนแรง
สภาสังคายนาสากล

ในศาสนาคริสต์ สภาสังคายนาสากล (อังกฤษ: Ecumenical council หรือ oecumenical council หรือ general council) คือการประชุมบรรดามุขนายกและนักเทววิทยาศาสนาคริสต์จากคริสตจักรทั่วโลก เพื่อสังคายนาหรือหาข้อตกลงร่วมกันในเรื่องหลักความเชื่อและการปฏิบัติที่ขัดแย้งกันอยู่ในขณะนั้น
คำว่า “Οικουμένη” เป็นภาษากรีกแปลว่า “โลกที่อยู่อาศัย” หรือในความหมายแคบคือจักรวรรดิโรมันนั่นเอง เพราะการประชุมในสมัยแรก ๆ ริเริ่มโดยจักรพรรดิโรมัน แต่ต่อมาคำนี้ก็นำมาใช้กันโดยทั่วไปในความหมายที่หมายถึง “คริสตจักร”  หรือประชาคมคริสต์ศาสนิกชน “ทั่วโลก” หรือในแต่ละนิกายในศาสนาคริสต์
สภาสังคายนาครั้งสุดท้ายที่เป็นที่ยอมรับจากทั้งฝ่ายโรมันคาทอลิกและออร์ทออดกซ์คือสังคายนาไนเซียครั้งที่สองปี ค.ศ. 787 ซึ่งถือเป็นสังคายนาครั้งที่ 7 ฉะนั้นสภาสังคายนาสากลเจ็ดครั้งแรกนี้จึงมีความสำคัญเพราะผลจากการประชุมทั้ง 7 ครั้งนั้นก็ที่เป็นที่ยอมรับกันในหลายนิกายที่รวมทั้งฝ่ายโปรเตสแตนต์ด้วย ฉะนั้นตามความคิดเห็นสมัยใหม่การประชุมสภาสังคายนา หรือ “Ecumenical council” ที่แท้จริงก็คือการประชุมทั้ง 7 ครั้งแรกที่กล่าวนี้เท่านั้น “สภาควินิเซ็กซท์” (Quinisext Council) ไม่เป็นที่ยอมรับว่าเป็น “สังคายนาแห่งควินนิเซ็กซท์” โดยโรมันคาทอลิกแต่อีสเติร์นออร์โธด็อกซ์ถือว่าเป็น “สภาสังคายนา” หรือที่เรียกว่าการประชุมสังคายนาแห่งคอนสแตนติโนเปิลครั้งที่ 3 เมื่อปี ค.ศ. 680 (Third Council of Constantinople)
ถ้าการประชุมเป็นการประชุมท้องถิ่นก็จะเรียกว่า “ซีนอด” (synod) คำว่า “σύνοδος” มาจากคำว่า “syn” และ  “odos” ในภาษากรีก “σύν” และ “οδος” ซึ่งแปลว่า “ทาง” หรือ  “ถนน” ฉะนั้นจึงหมายถึงผู้ที่มาพบปะกันระหว่างผู้ที่มีพื้นฐานอย่างเดียวกัน ในกรณีนี้คือนักบวชในคริสต์ศาสนา
เอกสารจากการประชุม

เอกสารจากสภาสังคายนาก็คล้ายคลึงกับระบบงานในสำนักงาน ระหว่างการประชุมก็จะออกเอกสารเวียน กล่าวและโต้สุนทรพจน์ ออกเสียง และในที่สุดก็ออกบัญญัติและแจกจ่ายเอกสารให้แก่ผู้เหมาะสม  เช่นการประกาศว่าความเชื่อใดที่ถือว่านอกรีต
กฎหมายที่ออกโดยสภาเรียกว่า “Canon” มาจากคำว่าในภาษากรีก “κανονες” - “kanones” ซึ่งแปลว่า “กฎ” หรือ “การดำเนินตามกฎ” ที่พิมพ์ขึ้น ซึ่งก็ยังมีหลักฐานอยู่จนถึงปัจจุบัน ในบางกรณีก็พร้อมด้วยเอกสารอื่น ๆ ที่เกี่ยวข้อง การศึกษาเกี่ยวกับกฎหมายจากสภาสังคายนาเป็นรากฐานสำคัญของการวิวัฒนาการของ “กฎหมายศาสนจักร” (Canon law) โดยเฉพาะการวิจัยกฎบางข้อที่ขัดแย้งกันเองหรือการจัดแบ่งความสำคัญของกฎบัตรแต่ละข้อ กฎหมายศาสนจักรจะประกอบด้วยคำแถลงการณ์และบทลงโทษทางวินัยถ้ากฎถูกละเมิด สภาสังคายนามักจะทำการลงโทษทางวินัยในทันที่ที่มีการละเมิดกฎ ทางนิกายอีสเทิร์นออร์ทอดอกซ์ถือว่ากฎบัตรที่ออกโดยสภาสังคายนาเป็นกฎตายตัวและมีอำนาจครอบคลุมคริสตจักรที่อยู่ในเครือข่ายในขณะที่การลงโทษจะขึ้นอยู่กับเวลาและสถานที่ซึ่งกฎบัตรอาจจะมีหรือไม่มีความหมายต่อสถานะการณ์ก็ได้